Source: https://tenytar.blog.hu/2014/04/17/vege_a_kozmedia_kampanyszocso_szerepenek?token=3b207e18d824b7026d05b1e771a448b2
Timestamp: 2019-09-15 21:12:13
Document Index: 7640830

Matched Legal Cases: ['bíróság ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Bíróság ', 'bíróság ', 'Kúria ', 'bíróság ', 'bíróság ', 'Kúria ']

Vége a közmédia kampányszócső szerepének? - ténytár.blog
Az Alkotmánybíróság április 11-ei döntésével elutasított egy, a Kúria határozatával szembeni alkotmányjogi panaszt. A megtámadott kúriai döntés ugyanis megállapította, hogy a Zuglói Lapok című kiadvány egyoldalú hírközlésével megsértette a választási esélyegyenlőség elvét.
Az Alkotmánybíróság elfogadta a Kúria azon álláspontját, amely szerint a közpénzből finanszírozott médiumok esetében a pártatlanság és elfogulatlanság a kampány idején fokozottan érvényesítendő elv. Ez a megközelítés nem csupán a helyi önkormányzati lapok esetében irányadó, hiszen számos más közpénzből működő médium esetében felmerülhet az elfogultság kérdése. A döntés ráadásul jelentős hatással lehet a kampányokra is a jövőben, gondoljunk csak a legutóbb a Kúria által elkaszált "Magyarország jobban teljesít" reklámszpotra, ahol a kormányzati intézkedések népszerűsítését próbálta közérdekű közleményként tálalni a kabinet.
Forrás: Népszava. Zugló neve rovásírással, ezzel üdvözli a kerületbe érkezőket a zuglói önkorményzat.
Az önkormányzati újságok, mint a településen győztes politikai erők szócsövei?
Az ügy egy olyan jelenségre világított rá, amelyről mindenki tudott, de eddig senki sem foglalkozott vele. Nevezetesen a közpénzekből finanszírozott sajtótermékek elfogultságára.
Számos helyi önkormányzat ugyanis a lakosság megfelelő tájékoztatása érdekében helyi lapot alakított, amelyek jellemzően ingyenesek, s amelyekben a hirdetések száma is viszonylag alacsony. Azaz, ezek a lapok végső soron az önkormányzat által biztosított közpénzekből élnek.
Ezek a lapok a hagyományos, közérdekű tájékoztatás mellett szükségszerűen beszámolnak a helyi közélet eseményeiről is. Mivel ezek az újságok végső soron a fenntartó önkormányzattól, vagy az annak tulajdonában álló cégektől függenek, ezért nem volt példa nélküli, hogy ilyen tájékoztatásaikban "maguk felé hajlott a kezük". Azaz: általában a település életét irányító politikai erők érdekeit szolgálták. Ezek lehettek pozitív hírek, de akár a politikai ellenfelek elleni támadások is.
Az önkormányzati lapokat is védi a véleménynyilvánítás szabadsága, így erre hivatkozva váltak bizonyos esetekben ezek a lapok - különösen kampányidőszakokban - a képviselő-testületek vagy a polgármesterek szócsöveivé. Ez ellen lépett fel a 2014-es országgyűlési választási kampányban az MSZP egyik jelöltje.
A kiegyensúlyozottság követelménye
A konkrét ügyben ugyanis az MSZP jelöltjét hátrányosan érintette az önkormányzati tulajdonban álló lap riportja. A riport ugyanis eléggé egyoldalúra sikeredett, amelyet a sajátos szerkesztés sem oldott, sőt. Erre figyelemmel az ellenzéki jelölt úgy vélte, hogy a cikk lényegében választási hirtdetés, amelynek közzétételére nincs lehetőség a választási eljárási törvény alapján. Az indítványt előbb a választókerületi választási bizottság, majd a Nemzeti Választási Bizottság is elutasította, arra hivatkozva, hogy a cikk az egy sajtótermék, nem pedig választási hirdetés.
Ezt követően a Kúria eljárására került sor, amely megállapította a jogsértést, s a lapot eltiltotta annak folytatásától. A Kúria megállapította, hogy a cikk szoros tartalmi összefüggést mutatott (a Kúria ezzel a finom jelzéssel utalt arra, hogy szinte szó szerint átvette) a Fidesz Zuglói szervezete Facebook-csoportjának egyik bejegyzésével, valamint a Fidesz "Polgári Zugló" című hírlevelének egyik írásával és Papcsák Ferenc képviselő-jelölt szórólapjának anyagával. Így megállapította, hogy a cikk végső soron politikai hirdetésnek tekinthető, ugyanis a kerületet kormányzó párt visszaélt a jogával, amikor ezt az írást közzétette az önkormányzat lapjában is. Ezért az önkormámnyzati lap jogsértését megállapította, s azt eltiltotta annak folytatásától.
És jött az Ab...
... ugyanis az önkormányzati lap alkotmányjogi panasszal élt a döntéssel szemben. Álláspontja szerint a Kúria döntése az Alaptörvényt megsértette, de különösen a véleménynyilvánítás szabadságához fűződő jogukat, valamint ennek részeként a médiatartalom meghatározásának a szabadságát.
Ezt az indítványt utasította el az Ab, s így hatályban tartotta a Kúria döntését. Az Ab érvelésének a lényege az volt, hogy elismerte az önkormányzat lapalapítási jogát és azt, hogy abban tájékoztasson az adott közösség eseményeiről, akár közéletéről is. Döntésében azonban kiemelte, hogy az önkormányzatok az államszervezet részét képezik, s közpénzekből gazdálkodnak. Az Európai Emberi Jogi Bíróság gyakorlatát is alapul véve az Ab kiemelte, hogy a közpénzekből gazdálkodó önkormányzati lapok véleménynyilvánítási szabadságának a választási kampány szabályai a korlátját jelenthetik. Így a kampány időszakában ezeknek a lapoknak is be kell tartani a választási kampány esélyegyenlőségre és a politikai hirdetésekre vonatkozó szabályait.
Az eset érdekessége, hogy a végzést hozó tanácsban mind etatista-paternalista bírák, mind pedig az emberi jogok mérsékelt és erőteljesebb védelmezői is részt vettek. Az ügy súlyát az is jelzi, hogy a végzés előadó bírája az Alkotmánybíróság elnöke volt.
A Kúria és az Ab határozata fontos elvet fogalmaz meg: kampány idején a közpénzekből finanszírozott sajtótermékeknek is tiszteletben kell tartani a választási eljárás alapvető elveit. Így legalább is a kampányidőszakban egyértelműen semlegesnek kell lennie az önkormányzatok lapjainak.
Amennyiben azonban ezt a gondolatot továbbvisszük, akkor ebből az elvből akár az is levezethető, hogy a kampány során valamennyi, közpénzből finanszírozott médiumnak ezen elvek alapján kell eljárnia, s ha ennek nem tesz eleget, akkor azt a választási bizottság és a bíróság is eltilthatja a jogsértéstől. Így a lépés látszólag csak kicsi, azonban a jelentősége óriási is lehet, s átírhatja a kampányidőszak stratégiáit is.
Ha tehát a királyi televízió, vagy a Kossuth rádió egy jövőbeli kampányidőszak alkalmával nem tartja be ezeket az elveket, hasonló sorsra juthat, mint a helyi önkormányzati lapok, vagyis eltilthatják a jogsértéstől. A pártatlanság és elfogulatlanság elvének figyelmen kívül hagyása egyébként a közpénzből finanszírozott médiumok esetében leginkább az állampolgárt károsítja, akinek pénzéből működik az elfogult propagandát terjesztő sajtóorgánum. Az ellenzék pedig mostantól nyilván árgus szemekkel figyeli majd a hasonló jogsértéseket, hiszen ezek után annyi ziccert hagyhat ki, ahányszor nem csap le minden hasonló, egyoldalú hírközlésgyanús ügyre.
https://tenytar.blog.hu/api/trackback/id/tr966026755
Herbert Norman Schwarzkopf, Jr. 2014.04.17. 11:17:43
Ezt a marhaságot. "Ténytár".
Herbert Norman Schwarzkopf, Jr. 2014.04.17. 11:22:16
Egyébként a közszolgálati híradók sokkal kiegyensúlyozottabbak, mint például Ténytár. Nektek az fáj, hogy nem Bolgár Gyuri bácsi vezeti az Este című műsort...
doggfather · http://dogg-n-roll.blog.hu/ 2014.04.17. 11:31:48
@Herbert Norman Schwarzkopf, Jr.: hibecsúf lenne az is. :S
nu pagagyí 2014.04.17. 11:36:03
Hadd tegyem hozzá, hogy a közpénzből fenntartott médiának nem csak kampány idején kellene kiegyensúlyozottnak lennie, hanem mindig. Többek között ennek felügyelete lenne a feladata a Médiatanácsnak, amely láthatóan nem veszi komolyan alkotmányos feladatát. A magánpénzből finanszírozott média az, amelyben saját pénzén bátran lehet elfogult is.
Peterpapo 2014.04.17. 11:40:11
A Ténytár közpénzből működik?
Nekem csak az lenne a kérdésem, hogy ez az ügy mióta húzódott? Mert így a választások után hozott döntés már nem sokat ér. Vagy esetleg milliók megfizetésére kötelezték a törvényt megsértőket?
nu pagagyí 2014.04.17. 11:46:17
@Herbert Norman Schwarzkopf, Jr.: A Ténytárat nem közpénzből tartják el, nem köteles kiegyensúlyozottnak lennie.
A közmédiával viszont több baj is van. A legnagyobb az, hogy nem ismerjük fel benne a minket körülvevő világot. Nem számol be fontos tényekről, beszámol viszont mindenféle lényegtelen hülyeségről. Nem járul hozzá semmivel a magyar kultúrához, nincsenek értékes műsorai. Bulvár jellegűvé vált, de még abban is tehetségtelen.
Peterpapo 2014.04.17. 11:51:39
De komolyan veszik a feladatukat, csak azok is elfogultak. ;)
nu pagagyí 2014.04.17. 11:55:13
@Peterpapo: Oszt' jó napot! Ez a viselkedés jellemzi már jó ideje a jobboldalt. Nyíltan megsértenek minden törvényt és minden elvet, ha pillanatnyi előnyük származik belőle, aztán majd kijogászkodják valahogy. Ők a törvény felett állnak, elveik nincsenek.
Peterpapo 2014.04.17. 11:58:26
Na igen. És ha szükséges, akkor a saját elveikkel ellenkező dolgokat is elfogadják, ha azt az Ő Viktoruk mondja, aki bármikor képes korábbi önmagával teljes ellentmondásba keveredni. Lásd Paks II.
_most_ 2014.04.17. 12:00:37
haha, persze, a nagyon független nemzeti választási bizottság semmilyen kifogásolni valót nem talált a hirdetésben.
poiuyt 2014.04.17. 12:43:42
Szűtté mamá? Szűjjé! 2014.04.17. 12:46:01
@poiuyt: Csak ebben a pohár vízben bukdácsol a magyar gyorsnaszád, tudod?
Szűtté mamá? Szűjjé! 2014.04.17. 12:48:27
@Herbert Norman Schwarzkopf, Jr.: Jajj, csak ennyire futja, szoponc? Erre még reagálni sem érdemes...
Kivlov 2014.04.17. 12:56:12
"nulla, zéró, nulla..."
sas70 2014.04.17. 13:20:37
Nem baj, majd módosítják a sziklaszilárdságú alkotmányt és aztán mindenki szépen hazamehet panaszkodni a kedves édesanyjának.
Bogyó 2 2014.04.17. 13:28:31
@Herbert Norman Schwarzkopf, Jr.: A közszolgálati híradók kiegyensúlyozottak??????
Ember, te hol élsz a Holdon? Ilyen elfogult közmédia még a Kádár-rendszerben sem volt, legfeljebb a 60-as években, mert ott egyszerűen nem vettek tudomást a demokratikus ellenzékről, így se ócsárlás nem volt, se túlzott nyalakodás.
De az a fajta sulykolás, az a fajta egyoldalú hírszerkesztés ami ott folyik, minden kereskedelmin is túltesz. Simon Gábor hányszor volt a Híradóban az elmúlt hónapban? Simicska Lajos hányszor volt az elmúlt négy évben? Már a pártzáró közleményekből a vágásokból, a riporteri kommentárokból süt a pártpropaganda. Rogán-vagyonnyilatkozat ügye hányszor jelent meg? Orbán stadionja, Felcsút felvirágoztatása, Mészáros Lőrinc vagyonosodása, Balogh József komondoros ügye heteken át folyt volna, ha a másik oldalé, így meg szinte semmi. 2009-ben-2010-ben a Híradó tele volt a Nokiás meg a Zuschlag üggyel, nem volt elhallgatva. A baloldali botrányoktól volt hangos a sajtó. Most meg rákosista egyoldalúság jobbos botrányok elhallgatása, balos dolgok hiszterizálása, a másik oldal folyamatos lejáratása ömlik. Minden jobbérzésű embernek felfordul ettől a gyomra, ehhez nem kell baloldalinak lenni, szerencsére vannak is akik ezt elismerik a másik oldalról. Akinek ez tetszik vagy kiegyensúlyozottnak látja, annak a jellem kiismerés, irodalom-esztétika vagy a gyereknevelés se lehet az erőssége. Hiszen a híradó béna akciófilm, ha az ellenzékről szól, szánalmas szappanopera ha a Kormányról.
Herbert Norman Schwarzkopf, Jr. 2014.04.17. 13:30:15
Valahogy ellensúlyozni kell a balliberális médiadominanciát.
dr kíváncsivagyok 2014.04.17. 13:53:02
"Az Alkotmánybíróság elfogadta a Kúria azon álláspontját, amely szerint a közpénzből finanszírozott médiumok esetében a pártatlanság és elfogulatlanság a kampány idején fokozottan érvényesítendő elv."
Hál Istennek...még éppen idoben...
Nemsokára parlamenti választások lesznek...
Peterpapo 2014.04.17. 14:24:07
Balliberális médiadominancia??? Miről beszélsz ember? Már majdnem mindent átvettetek a médiában. Amivel nincs baj, ha az nem közszolgálati. Ezt kellene végre megérteni, de hát tudjuk, hogy ez felétek nem nagyon megy.
driopios 2014.04.17. 14:43:28
Szóval elbukták a pert. De akkor végülis mit is vesztettek? "Eltiltották őket a további jogsértéstől"? Pénzbírság? Szabadságvesztés? Nem volt, igaz? Vagyis semmit nem vesztettek.
Azaz, megint bejött az "oszt jónapot" mentalitás, de legalább néhány jogász megkapta a napidíját közben. Ez is haszon, ha össztársadalmilag nem is értékelhető.
És ha odajutnak megcsinálják megint? Kérdés ez? Hát persze, hogy meg!
lesly &jerry 2014.04.17. 16:46:18
@Herbert Norman Schwarzkopf, Jr.: Teljesen igazad van, ezek amibe lehet bele kötnek. Azt ki nem sz le!
Venyigeszu 2014.04.17. 18:44:43
@Herbert Norman Schwarzkopf, Jr.: "Egyébként a közszolgálati híradók sokkal kiegyensúlyozottabbak..."
Remek a humorod! :-)
Simon ügy: Rogán ügy - 43:0
index.hu/belfold/2014/04/01/mti_rogan_vs_simon_0-43/
Mi ez, ha nem kiegyensúlyozottság, igaz, ebedli?
Venyigeszu 2014.04.17. 18:52:06
@Herbert Norman Schwarzkopf, Jr.: "Valahogy ellensúlyozni kell a balliberális médiadominanciát. "
Te vagy nagyon hülye vagy, vagy a többieket nézed annak.
Engem speciel nem zavar, mert remekül szórakozom a hozzád hasonló zombikon.
Joder Cabrone 2014.04.17. 21:06:31
Mar nincs ra szukseg, titokban megepult felcsuton a halalcsillag, most kepzik ki Dartviktor a sotet erok jedi lovagjait. :-)
Tüntess az orbáni diktatúra és simli ellen! 2014.04.22. 17:20:16
Kb. 700-800 millió közpénzt tapsoltak el haveroknak, rokonoknak, a kampány alatt. A taglétszámuk a múltkori választás óta 600-700 főre csökkent. Van olyan megye ahol 5-6 párttag él jól meg az állami pénzekből. Minimális a támogató, segítő, aktivista csapat, ezért 1000 forintos órabérért gyüjtötték nekik az aláírásokat.
Komoly fideszes segítséggel jutottak be múltkor is és most is kellett a help. Lásd még frakcióalakítás lehetősége, óriásplakáthelyek átadása, stb...Gondolom, most is összejön némi segédlettel az EP aláírás. A jelöltjeik 20 %-a "kényszerjelölt" volt, Schiffer külön kérésére -hogy meglegyen a létszám- indultak el. Ha ő nem lenne, már rég nem lenne LMP. A szakadással szakemberek, kameraképes személyek távoztak ( Karácsony, Jávor, Szabó T. Szabó R, Scheiring...)mögöttük nagy az űr. Hány hiteles, szakmailag elismert szakembert tudtak felvonultatni a Róna bácsin kívül? A 2010-es maradék csapatból is sorra lepattantak ( Vágó, Osztolykán, Ertsey, Várnai..) Van azért pár lelkes, képzett, aktív emberük, de azokkal elég mostohán bánnak.
A legnagyobb gond talán a párt vezetése, igazgatása, szervezeti kérdései. Vida titkár, Gál irodavezető, Horvai pénzügyi vezető, Angyal Károly pártigazgató szakmailag nagyon gyengén muzsikál. Ezt a pártigazgatót "a harkányi büfést"nem is tudni honnan kukázták. Indulni akart az EP listán is -talán érettségije sincs- mikor szóltak neki, hogy nem kéne. A választmány végre személyi változtatásokra készül, még az ÁSZ vizsgálat előtt. Az átláthatóságról, pénzügyi szabályosságról ne is beszéljünk Kifelé "üvegzseb", belül trükközés, zsebbe pénzek, facebook hírdetések, felesleges kiadások. A pártigazgatót Baranyából hurcolják szinte két naponta ide Pestre. Mi pénz ez is? Van LMP, de milyen áron és meddig. Ki lesz az új Parlamentben aki megunja, oszt jó napot, kilép? Schiffer LMP András , Szél "duracell" Bernadett, Sallai Róbert "bioparaszt" Benedek, Schmuck "rutinos" Erzsébet, Ikotity "atya" István ? Mit tettek a zöldpolitika terén? Nem zöldek ezek , hanem csak zöldfülűek